### MGBPP550 Profesjonsrettet pedagogikk, fordypning i utforskende praksis 2, emne 2 – Masteroppgave 45 sp

**Innhold og oppbygning**

Masteroppgaven skal være profesjonsrettet og praksisorientert med solid teoretisk og vitenskapelig forankring i profesjonsrettet pedagogikk og fagdidaktikk.

Tema for en masteroppgave dreier seg rundt problemstillinger som retter seg mot å se eleven og skolen i et helhetlig danningsperspektiv, og orienterer seg mot fordypninger i utforskende praksis i skolen.

Tema for en master i profesjonsrettet pedagogikk kan være:

* Kritisk blikk på utdanningspraksis og politikk
* Hvordan lærerutdanning regulerer lærerstudentenes profesjonelle utvikling, og nyutdannede læreres møte med arbeidet i skolen.
* Indirekte pedagogikk
* Det uforutsettes pedagogikk
* Hvordan skolen og lærere møter eksistensielle kriser i skole og samfunn
* Alternativ pedagogikk, alternative skoler og alternative opplæringsarenaer
* Bildebruk og visuelle virkemidler i pedagogikk
* Digital kompetanse i pedagogikk og undervisning
* Ledelse i skolen, klassen, og den mangfoldige skolen
* Den flerkulturelle og interkulturelle skolen
* Estetiske læreprosesser i skolen

Temaet for oppgaven skal rettes inn mot profesjonsutøving, være tilknyttet didaktikk og samtidig være preget av pedagogikk. Oppgaven skal framstilles skriftlig, eventuelt kombinert med vedlagt digitalt lyd- og billedmateriale. Oppgaven kan eventuelt også være del av et større forskingsprosjekt ved institusjonen.

Profesjonsrettet pedagogikk samarbeider tett med andre fag, og henter inn veilederressurser der det er formålstjenlig for oppgavens fokus.

**Læringsutbytte**

Ved fullført studium skal studenten ha følgende totale læringsutbytte:

*Kunnskaper*

Studenten skal ha kunnskap og forståelse når det gjelder

* hva det vil si å forske med hjelp av vitenskapsteori og forskningsmetode, spesifikt knyttet til pedagogiske handlinger, pedagogikk, pedagogikkvitenskap og fagdidaktikk.
* innsikt i hvordan vitenskapelige perspektiver gir grunnlag for analyser av datamateriale, knyttet til egen studie, men også utover egen studie
* god kjennskap til forskningslitteratur
* innsikt i forskningsetiske problemområder og retningslinjer

*Ferdigheter*

Studenten kan anvende kunnskap med hensyn til

* pedagogiske og forskningsmessige problemstillinger og/ eller hypoteser
* beskrivelser og kritiske drøftinger av interessefeltet masteroppgaven undersøker
* beskrivelser av den vitskapstradisjonen en har plassert seg i gjennom eget studie, og i kontrast til andre tradisjoner
* argumentasjon for eget metodevalg
* drøftinger av annet forskingsarbeid, også knyttet til forskningsetiske problemstillinger
* tekstformuleringer om et didaktisk saksfelt, rettet mot praksisfeltet og forskermiljø
* kritisk evaluering, analyse og bruk av ulike datakilder

*Generell kompetanse*

Studenten kan anvende kunnskap og ferdigheter i forhold til

* pedagogisk tenkning som utgangspunkt for drøftinger av mulige sammenhenger mellom allmenndidaktikk og fagenes didaktikk
* normativitet som forskningsetisk utfordring i pedagogisk forskning
* å orientere seg i praksisfeltet og være orientert i forskningstradisjoner
* å se potensiale for utviklingsarbeid og ny forsking
* å kunne fremme forskningsbaserte diskusjoner og forskingssamarbeid i barnehage og skole

**Krav til forkunnskaper**

Bestått FOU-oppgave

MGBPP501: Metode og vitskapsteori i profesjonsrettet pedagogikk

**Anbefalte forkunnskaper**

MGBPP101/201: Pedagogikk og pedagogiske handlinger

**Undervisnings- og læringsformer**

Bokmål

**Obligatorisk læringsaktivitet**

Følgende obligatoriske arbeidskrav må være godkjent for at studenten kan levere inn masteroppgaven:

* Faglige samtaler med veileder(e) gjennom begge semestrene
* Arbeidet med masteroppgaven blir knyttet til ansatsseminar. Disse er relatert til tema i de ulike oppgavene. Hver student skal gjennomføre en presentasjon på ca. 10 minutt av eget prosjekt. Det er og en forutsetning at studenten tar aktiv del i diskusjoner knyttet til presentasjoner gjort av medstudenter, og tilbakemelding til 2 oppgaver. Studenten deltar på alle ansatsseminar som blir arrangert.
* Vise profesjonsfaglig digital kompetanse ved formidling av masteroppgaven i seminarer og gruppeveiledninger

Studenter som ikke får godkjent et obligatorisk arbeidskrav får ett nytt leveringsforsøk samme semester, innen en fastsatt frist.

**Vurderingsform**

Masteroppgave.